M E N S A H E T I U M U N A A P A N G U L U E N , S E P T I E M B R E 2 0 1 2 Ni Presidente Henry B. Eyring Umuna a Mammagbaga iti Umuna a Panguluen Panangibinglay iti Ebanghelio a Naimpusuan Isagana ti Dios dagiti tao a nakasagana nga umawat iti ebanghelio tapno maam-ammo dagiti nakasa- gana a katulonganna a mayat a mangibinglay iti ebanghelio. Napasamak daytan iti bukodyo a biag. No kasano ti kasansan a mapasamak daytoy ket agpannu- ray iti kinamanagsagana ti panunotmo ken pusom. Addaanak iti maysa a gayyem nga agkarkararag iti inal- daw tapno makaam-ammo iti maysa a tao a nakasagana nga umawat iti ebanghelio. Mangitugtugot isuna iti maysa a kopia ti Libro ni Mormon. Maysa a rabii sakbay ti ababa a panagbiahe, inkeddengna ti saan a mangitugot iti maysa a kopia ngem ketdi mangitugot isuna iti pass-along card. Ngem idi nakasaganan a pumanaw, maysa a naespirituan a pammaregta ti simmangbay kenkuana: "Mangitugotka iti Libro ni Mormon." Impanna ti maysa a kopia iti bagna. Idi nagtugaw ti maysa a babai nga am-ammona iti abayna iti panagbiaheda, napanunotna, "Daytoy kadin ti tao a pangibinglayak iti ebanghelio?" Naggiddanda manen a nagbiahe nga agsubli. Napanunotna, "Kasano ngata nga irugik ti panangisurok iti ebanghelio?" Kinunana ketdi kenkuana, "Baybayadam ti apagka- mainayon a pammaneknek ken ni Jesucristo, nga impa- tarus ni Propeta Joseph Smith. Kasla interesado isuna, isu nga inruarna ti libro iti bagna ket kinunana, "Natig- nayak a mangitugot iti daytoy a libro. Panagkunak para kenka daytoy." Rinugianna a basaen daytoy. Iti panagsinada, kinu- nana, "Agsaritatanto iti ad- adu pay maipapan iti daytoy." No ania ti saan nga ammo ti gayyemko - ngem ammo ti Dios - ket ti panagsapsapulna iti maysa a simbaan. Ammo ti Dios a binantayanna ti gayyemko ken masmasdaaw no apay a pinaragsak unay isuna ti simbaanna. Ammo ti Dios a damagennanto maipanggep iti Libro ni Mormon ken sitatallugodto isuna a masuruan dagiti misionario. Nakasaganan isuna. Kasta met ti gay- yemko. Mabalin a makapagsaganata met. Ti panagsagana a masapultayo ket adda iti panunot ket pusotayo. Nangngegan ti babai ken nalagipna dagiti balikas maipanggep iti Libro ni Mormon, ti naisubli a Simbaan ti Apo, ken ti bilin nga agbayad iti apagkapullo iti Dios. Ken nariknana ti rugi ti pammaneknek maipa- pan ti kinapudno iti pusona. pullom iti simbaanyo, di met?" Imbagana a baybaya- danna. Imbagana a bayadanna koma ti apagkapullo iti simbaanna ngem saanna nga inaramid. Kalpasanna sinaludsodna, "Ania ti maibagam kaniak maipanggep iti Libro ni Mormon?" Inlawlawagna a ti libro ket nasantuan a kasuratan, Kinuna ti Apo nga ipalgaknanto ti kinapudno iti panunottayo ken iti pusotayo babaen ti Espiritu Santo (kitaen iti DkK 8:2). Kaaduan kadagiti tao a maam- ammoyonto ket addaan iti rugi iti dayta a panagsa- gana. Nangngegan wenno nabasadan maipanggep iti Dios ken ti balikasna. No umdas ti kinalukneng dagiti 1
pusoda, nariknadan, nupay saan a nalawag, ti pamma- talged ti kinapudno. AGTUTUBO Nakasaganan ti babai. Kasta met ti gayyemko, ti Santo iti Ud-udina nga Aldaw a nangadalen iti Libro ni Mormon. Nariknana ti pammaneknek a pudno daytoy, ket nailasinna ti pangiturong manipud iti Espiritu a ma- ngitugot iti maysa a kopia ti Libro ni Mormon. Nakasa- gana isuna iti panunot ken pusona. Panangammo no Ania ti Sawen No mariknayo a saan nga umdas ti ammoyo mai- panggep iti ebanghelio tapno ibinglay kadagiti sabali, maliwliwa kadagitoy a kari manipud kadagiti nasantuan a kasuratan: "Ngarud, pudno kunak kadakayo, idanonyo dagiti Isagsagana ti Dios dagiti tao a mangawat iti pamma- timekyo kadagitoy a tao; baliksenyo dagiti kapanu- neknekmo maipanggep iti naisubli a kinapudno. Ka- sapulanna ti pammatitayo ken kalpasanna ti tignayyo a mangibinglay nga awan panagbuteng no ania ti nagba- lin a nakapatpateg kadakayo ken kadagiti ipatpategyo. Agsagana a mangibinglay babaen ti panangpun- noyo iti panunotyo iti inaldaw kadagiti kinapudno ti ebanghelio. Bayat ti panagtungpalyo kadagiti bilin ken panangdayaw kadagiti katulaganyo, mariknayo ti pam- maneknek ti Espiritu ken ad-adda pay iti ayat ti Mangi- salakan para kadakayo ken kadagiti maam-ammoyo. No aramidenyo ti pasetyo, agtultuloy a maaddaan- kayto ti nasam-it a padas a maam-ammo dagiti tao a nakasaganan a dumngeg iti pammaneknekyo maipang- gep iti kinapudno - a naipaay a personal manipud iti pusoyo nga agturong iti pusoda. notan nga imulakto kadagiti pusoyo, ket dikayonto matikaw iti sango dagiti tao; "Ta maitedto kadakayo iti umno nga oras, wen, iti dayta a kanito, anianto ti sawenyo" (DkK 100:5-6). "Ti Manangliwliwa, ti Espiritu Santo, nga ibaonto ni Ama iti naganko, isu isuronanto kadakayo dagiti amin a banag, ket ipalagipnanto kadakayo dagiti isu amin nga imbagak kadakayo" (Juan 14:26). Naindaklan dagitoy a kari, ngem tapno magun-od dagitoy, nasken nga aramidentayo ti pasettayo. Iti daytoy a mensahe, insuro ni Presidente Eyring no kasano: "Agsagana a mangibinglay [ti ebanghelio] babaen iti panangpunno iti panunotyo iti inaldaw kadagiti kinapudno ti ebanghelio." Ania ti maaramidyo a mangpunno iti panunotyo kadagiti kinapudno ti PANANGISURO MANIPUD ITI DAYTOY A MENSAHE ebanghelio? Ibilang ti panangbasayo iti mensahe a kaduayo ti pamilia ken paglilinnawagan ti sumaruno iti maudi a ANNAK parapo, a nangilawlawagan ni Presidente Eyring kada- giti wagas tapno mapapigsa ti pammaneknek ti maysa Agsagana a Mangibinglay a tao. Paglilinnawaganyo a kadua ti pamilia ti maipang- gep ti kinapateg ti panangiburay iti pammaneknek Kinuna ni Presidente Eyring a ti napateg a wagas tapno agsagana a mangibinglay iti ebanghelio no ibingbinglay ti ebanghelio. Mabalin a matakuatan ket iti panangpunno iti panunottayo kadagiti kina- dagiti ubbing iti pamilia a napateg ti panangyakem iti pudno ti ebanghelio. Ania dagiti sumagmamano a no kasano ti panangiburay iti pammaneknek kadagiti banag a mabalinyo nga aramiden tapno agsagana a gagayyem. mangibinglay? © 2012 ti Intellectual Reserve, Inc. Nailatang amin a karbengan. Naimaldit iti EUA. Pannakaanamongna iti Ingles: 6/11. Pannakaanamongna a maipatarus: 6/11. Pannakaipatarus ti First Presidency Message, September 2012. Ilokano. 10369 864 2
M E N S A H E I T I V I S I T I N G T E A C H I N G , S E P T I E M B R E 2 0 1 2 Dagiti Naisangsangayan a Kasapulan ken Naipaay a Serbisio Sikakararag nga adalenyo daytoy a material ken, no maitutop, ilawlawagyo daytoy kadagiti kakabsat a babbai a sarungkaranyo. Usarenyo dagiti saludsod a mangtulong kadakayo a mangpapigsa kadagiti kakabsatyo a babbai ken mangaramid iti Relief Society nga aktibo a paset iti bukodyo a biag. "Kanayon nga adda dagiti pa- nagkasapulan dagiti sabali," kinuna ni Presidente Thomas S. Monson, "ket tunggal maysa kada- tayo ket makaaramid iti maysa a banag tapno makatulong iti maysa a tao. . . . Malaksid no agserbitayo a sipapasnek kadagiti sabali a malipatantayo maipanggep ti bu- kodtayo a parikut, addaan bassit a panggep iti bukodtayo a biag." 1 Kas visiting teacher naimpusuan a maam-ammotayo ken maipateg ti tunggal kabsat a babai a sarung- karantayo. Ti panagserbi kadagiti sarungkarantayo ket gagangay a sumangbay gapu iti ayattayo kada- kuada (kitaen iti Juan 13:34-35). Kasano ti panangammotayo kadagiti naespirituan ken tempo- ral a kasapulan dagiti kabsattayo a babbai tapno makapagserbi- tayo no kasapulan daytoy? Kas visiting teacher, karbengantayo ti umawat iti pammaregta no agka- raragtayo maipanggep kadagiti sarungkarantayo. a pammadayaw, panangkadkadua kenkuana iti simbaan, panang- tulong kenkuana iti panawen ti sakit wenno panagkasapulan, ken dadduma pay a tignay ti panagserbi ket makatulong amin kadatayo a mangbantay ken mangpapigsa iti tunggal maysa.2 Maidawat nga ireport dagiti visiting teacher no ania ti kasasaad dagiti sabali pay a kabsat a bab- bai, ania man a naisangsangayan a panagkasapulan dagiti kabsat a babbai, ken ti naipaay a serbisio kadakuada. Dagitoy a kita ti report ken ti panagserbitayo kadagiti kabsattayo a babbai ket makatu- long kadatayo a mangipakita iti kinadisipulotayo.3 Manipud kadagiti Nasantuan a Kasuratan Juan 10:14-16; 3 Nephi 17:7, 9; Moroni 6:3-4 Manipud iti Pakasaritaantayo Ti panagserbi iti tunggal maysa Napateg pay ti panangpatali- naed iti regular a pannakipagkita kadagiti kabsattayo a babbai. Dagiti personal nga isasarungkar, tawag iti telepono, ababa a surat ti pammaregta, e-mails, pannaki- katugaw kenkuana, naimpusuan ket kanayonen a napateg a pa- set ti visiting teaching. Babaen iti agtultuloy a panagserbi mangi- sangbaytayo iti kinaanus ken pan- nakigayyem nga agturong iti labes dagiti binulan nga isasarungkar. Ti panangtaripatotayo ti napateg. 1 Pammati, Pamilia, Tulong "Ti tarigagayko ket agpakaasi kadagiti kabsattayo a babbai nga ag- sardeng nga agdandanag maipang- gep iti maysa a tawag ti telepono wenno iti kada tallo a bulan wenno binulan nga isasarungkar," kinuna ni Mary Ellen Smoot, ti maika-13 a ge- neral president ti Relief Society. In- dawatna kadatayo a "mangipamaysa ketdi iti panangtaripato kadagiti saan pay a nataengan a kararua." 4 Ni Presidente Spencer W. Kimball (1895-1985) insurona, "Napateg nga agserbitayo iti tunggal maysa iti pagarian." Ngem nailasinna a saan nga amin a serbisio ket masapul nga agbalinka a banuar tapno makapagserbika. "Masansan, a dagiti panagserbitayo ket aglaon iti simple a pammaregta wenno pa- nangted . . . iti tulong nga addaan kadagiti gagangay nga aramid," kinunana, "ngem pagayusan dagiti nagloriaan a pagbanagan . . . mani- pud iti babassit ngem sitatallugod nga aramid!" 5 DAGITI NAGADAWAN 1. Thomas S. Monson, "What Have I Done for Someone Today?" Liahona, Nob. 2009, 85. 2. Kitaen iti Handbook 2: Administering the Church (2010), 9.5.1. 3. Kitaen iti Handbook 2, 9.5.4. 4. Mary Ellen Smoot, iti Daughters in My King- dom: The History and Work of Relief Society (2011), 117. 5. Teachings of Presidents of the Church: Spencer W. Kimball (2006), 82.
Ania ti Maaramidko? 1. Agsapsapulak kadi iti personal a pammaregta tapno maam- muak no kasano ti sumung- bat kadagiti naespirituan ken temporal a panagkasapulan ti tunggal kabsat a babai a naitu- ding kaniak tapno aywanak? 2. Kasano a maammuan dagiti kabsat a babbai nga ay-aywanak nga ipatpategko ida ken dagiti pamiliada? Para iti ad-adu pay nga impormasion, mapan iti reliefsociety.lds.org. © 2012 ti Intellectual Reserve, Inc. Nailatang amin a karbengan. Naimaldit iti EUA. Pannakaanamongna iti Ingles: 6/11. Pannakaanamongna a maipatarus: 6/11. Pannakaipatarus ti Visiting Teaching Message, September 2012. Ilokano. 10369 864 2


MENSAHE TI UMUNA A PANGULUEN, MAYO 2010 Ni Presidente Thomas S. Monson Nagungaren! Ti awan nagyanna a tanem iti dayta nga umuna nga agsapa ti Paskua ti Panagungar ket sungbat iti saludsod ni Job, "No matay ti tao, agbiagto aya manen?" Nakaskasdaaw daytoy a se- sion. Iti nagan iti amin a nakiraman ngarud iti pa- nagsarita wenno panagkanta, kas Presidente ti Simbaan, pinilik a sa- wen kadakayo iti daytoy a kanito ti maysa laeng a balikas, a maam-ammo a maysa a kapatgan a balikas iti Iloko. Ken ni Sister Cheryl Lant ken ti dua a mammagbagana, ti koro, dagiti nagtokar, dagiti nagsarita, dayta a balikas ket "Agyamanak." Adun a tawen ti napalabas, bayat ti kaaddak iti London, England, binisi- tak ti nalatak a Tate art gallery. Dagiti obra da Gainsborough, Rembrandt, Constable, ken dadduma pay a nala- latak a pumipinta ket naipakita iti adu a kuarto. Dinaydayawko ti kina- pintasda ken binigbigko ti kinalaing a kinasapulan tapno mapartuat da- gitoy a napipintas nga aramid ti arte (masterpiece). Masarakaran iti nauli- mek a suli ti maikatlo a kadsaaran, nupay kasta, ket ti maysa a naipinta a ladawan a saan laeng a nakaawis iti imatangko no di ketdi pay nakaawis pay iti pusok. Ti pintor, a ni Frank Bramley, ket impintana ti maysa a na- numo a kalapaw a nakasango iti ma- yang-angin a baybay. Dua a babbai, ti ina ken ti asawa ti maysa a napukaw a mangngalap, ket mangbuybuya ken agur-uray iti dayta unos ti rabii para iti panagsublina. Itan napalaba- sen dayta a rabii, ket naammuan ken naamirisdan a napukawen isuna iti baybay ket saanen a makasubli pay. Sipaparintumeng iti abay ti katuga- nganna a babai, a nakasadag ti ulona iti saklot ti baket, nagsangit ti ubing pay nga asawa a napukawanen iti namnama. Ipakita ti nauposen a kan- dela no kasano ti kabayag ti awan ba- nag a panagur-urayda. Nariknak ti sakit ti nakem ti asawa a babai; nariknak ti panagladingitna. Ti masansan a malagip nga inskrip- sion nga inted ti pintor iti obrana ket mangisalaysay iti estoria ti trahedia. 1 Ibasana daytoy, Maysa nga Awan Namnamana a Parbangon. O, no kasano ti panagtarigagay ti ubing nga asawa a babai iti pannakalinglingay, kas met iti kina- pudno ti "Requiem" ni Robert Louis Stevenson: Pagtaengan ti agbambaniaga iti taaw, pagtaengan manipud iti baybay, Ken pagtaengan ti agan-anup, pagtaengan manipud iti turod ken bantay.1 Kadagiti amin a kinapudno ti mortalidad wenno biag iti daga, awan ti makaammo iti paggibusan- na. Umay ti patay iti amin; daytoy ti "sangalubongan a tawidtayo; maba- linna nga alaen ti biktimana iti kina- maladaga wenno kinaagtutubo, [mabalinna ti bumisita] iti damda- mo ti panagbiag, wenno mabalin a maitantan pay ti pannakapasamak- na agingga a ti kinabaket wenno ki- nalakay ket paubanennan dagiti buok ti maysa a tao. Mabalin a ma- pasamak daytoy kas bunga ti aksi- dente wenno sakit, ... wenno ... babaen kadagiti natural a gapu; ngem nasken a dumteng ti ipapa- tay."2 Di maliklikan a mangibagi day- toy iti nasaem a pannakapukaw ti pannakilangen ken, nangnangruna kadagiti agtutubo, maysa a lapped wenno tubeng kadagiti saan pay a natungpal nga arapaap, saan pay a naragpat nga amibision, ken napaay a namnama. No ania ti mortal a tao, a naipasa- ngo iti pannakapukaw ti maysa nga ipatpateg, wenno, kinapudnona,
mabigbigna nga isu ket nasken met a matay, saanna pay nga inutob no ania ti agur-uray iti sabali a biag a mangisina iti makita ken saan a makita? Adun a siglo ti napalabas ni Job - a napaut a naparaburan iti amin a material a sagsagut, tapno laeng sag- rapen ti bagina ti nakaro a sakit ti amin a mabalin a mapasamak iti maysa a tao - katugawna dagiti ka- kaduana ket insawangna ti saan nga agbalbaliw, agnanayon a saludsod, "No matay ti tao, agbiagto aya ma- nen?"3 Insao ni Job no ania ti inuto- ben ti tunggal sabali pay a sibibiag a lalaki ken babai. "No matay ti tao, agbiagto aya manen?" - ket ikkak iti sungbat a sumangbay saan laeng nga aggapu iti napudno a kapanunotan no di ketdi pay naggapu iti naipalgak a ba- likas ti Apo. Rugiak kadagiti napapa- teg a banag. No adda maysa a plano iti daytoy a lubong a pagnanaedantayo, nasken nga adda maysa nga Agar-aramid iti Plano. Asino ti makakita kadagiti adu a pagsisiddaawan ti lubong a saan a mamati nga adda maysa a plano para iti amin a sangkataw-an? Asino ti ma- kapagduadua nga adda maysa nga Agar-aramid iti Plano? Iti libro ti Genesis masursurota- yo a ti Naindaklan nga Agar-aramid iti Plano ket pinarsuana ti langit ken ti daga: "Ket ti daga, adda idi a gosogoso, ken awan nagyan; ket dagiti sipnget addada idi iti rabaw ti yuyeng." "Adda koma lawag," kinuna ti Naindaklan nga Agar-aramid iti Plano, "ket nagadda ti lawag." Pinarsuana ti maysa a tangatang. Inlasinna ti daga manipud kadagiti danum ket kinunana, "Patubuen koma ti daga ti ruot, ... kaykayo nga agbunga nga ti bukelna adda kadakuada kas iti kasisigudda." Pinarsuana ti dua a silaw - ti init ken ti bulan. Dimteng dagiti bituen babaen ti planona. Inawaganna dagiti sibibiag a parsua iti danum ken dagiti tumatayab nga agtayab iti ngato ti da- ga. Ket naaramid a kasta. Inaramidna dagiti baka, narungsot nga ayup, ken dagiti agkarkarayam a banag. Dumani malpas ti plano. Ti kaudian ti amin, pinarsuana ti tao a kaladawanna wenno kaing- ingasna - lalaki ken babai - a mangi- turay iti isu amin a dadduma pay a sibibiag a parsua.4 Ti tao mismo ket nakaawat iti sa- ririt - utek, panunot, ken kararua. Ti tao mismo, nga addaan kadagitoy a nasayaat a kababalin, ket addaan iti kabaelan para iti pammati ken namnama, para iti pammaregta ken ambision. Asino ti sipipilit a makisinnuppiat a ti tao - ti kangayedan nga aramid ti Naindaklan nga Agar-aramid iti Plano, a mangituray iti amin a sibi- biag a parsua, nga addaan utek ken pakinakem, addaan iti panunot ken kararua, addaan iti saririt ken kina- diosan - ket nasken nga aggibus ti biagna no panawan ti espiritu ti mortal a bagi? Tapno maawatan ti kaipapanan ti patay, nasken a maawatantayo ti panggep ti biag.Ti pammati laeng ket nasken nga agbunga iti dakdakkel a lawag a sumangbay babaen ti palti- ing, a pakaammuantayo a nagbiagta- yo idin sakbay a naipasngaytayo iti mortalidad. Iti kasasaadtayo iti biag sakbay a nayanaktayo, datayo dagiti saan a managduadua kadagiti annak 2 ti Dios a nangipukkaw iti rag-o gapu iti gundaway nga umay iti daytoy ma- pannubok ngem kasapulan a mortal a panagbiag.5 Ammotayo idin a ti panggeptayo ket tapno manggun- od iti pisikal a bagi, tapno mangpar- mek kadagiti pannubok, ken tapno paneknekan a tungpalentayo dagiti bilin ti Dios. Ammo ti Amatayo a gapu iti kasasaad ti mortalidad, masulisogtayo, agbasoltayo, ken mapaaytayo. Tapno maaddaantayo iti amin a gundaway nga agballigi, impaayannatayo iti maysa a Mangisalakan, nga agsagaba ken matay gapu kadatayo. Saan laeng a subbotenna dagiti basbasoltayo, ngem kas paset dayta a Pannubbot, maparmekna pay ti pisikal nga ipa- patay a pakaisanguantayo gapu iti Pannakatnag ni Adan. Ngarud, nasurok a 2,000 a tawen ti napalabas, naipasngay ni Cristo, ti Mangisalakantayo, iti mortal a biag iti maysa a kulluong iti Betlehem. Dimtengen ti nabayagen a naipadto a Mesias. Bassit unay ti naisurat maipapan iti kinaubing ni Jesus. Paggugustok ti binatog manupid iti Lucas:"Ket ni Jesus dimmakkel iti kinasirib ken ki- natayag, ken ti gundaway ti Dios ken kadagiti tao."6 Ken manipud iti libro ti Dagiti Aramid, adda ababa a bina- tog maipanggep iti Mangisalakan a napnuan iti kaipapananna: "[Isu] a namagpagna a nagar-aramid iti naimbag."7 Binuniagan isuna ni Juan iti kara- yan Jordan. Inawaganna dagiti Sangapulo-ket-dua nga Apostol. Binendisionanna dagiti masakit. Pinagbalinna a makapagna dagiti pi- lay, makakita dagiti bulsek, makang- ngeg dagiti tuleng. Pinagungarna pay
dagiti natay. Nagisuro, nagpaneknek, ken nangted iti naan-anay a pagwa- dan a tuladentayo. Ket kalpasanna asidegen a malpas ti mortal a mision ti Mangisalakan ti lubong. Naaramid ti maudi a pangrabii a kaduana dagi- ti Apostolna iti akinngato a siled. Iti sibay adda ti Getsemani ken krus ti kalbario. Awan ti tao laeng a makaawat iti naan-anay a kinapateg ti inaramid ti Dios para kadatayo iti Getsemani. Isu Mismo ti nangiladawan iti padas- na: "[Ti] panagsagaba nangipaay ka- niak, uray pay ti Dios, a kaindaklan iti amin, nga aggarigenggen gapu iti saem, ken agdara iti tunggal teterre- man, ken agsagaba nga agpada ti bagi ken ti espiritu."8 Kalpasan ti panagsagabana iti Getsemani, ita awanen pigsana, tini- liw isuna dagiti natangsit ken naulpit nga ima ket naidatag iti sango da Anas, Caifas, Pilato, ken Herodes. Napabasol ken nailunod isuna. Dagiti naranggas a danog ket ad-adda ma- nen a nangpakapsut iti nasapsaplit a bagina. Nagayus ti dara iti rupana ba- yat ti naipuersa a pannnakabalangat ti ulona kadagiti natirad a siit, a bim- maon iti kidayna. Ket kalpasanna nai- datag manen isuna ken ni Pilato, a nangpatgan kadagiti kiddaw ti maka- gura a bunggoy: "Pailansam, pailan- sam iti krus."9 Nasaplit isuna iti maysa a pannaplit a dagiti adu a nginabras a lalat daytoy ket pangpatadem kadagiti metal ken tulang ket naya- bel. Iti panagtakderna manipud iti kinaulpit ti saplit, nga agpigsopig- sol dagiti addangna binaklayna ti bukodna a krus agingga a saan- nan a kabaelan ti magna pay ket imbaklay ti sabali a tao ti awit para Kenkuana. Iti kamaudiananna, iti maysa a tu- rod a naawagan iti Kalbario, idinto a kumitkita dagiti awan gawayna a pasurot, nailansa iti krus ti nadunor a bagina. Siaawan asi nga Isu ket nauyaw ken nailunod ken naumsi. Ngem nupay kasta impukkawna, "Ama, pakawanem ida; ta dida am- mo ti ar-aramidenda."10 Naglabas dagiti oras ti panagrigri- gatna bayat ti asidegen nga ipapatay- na. Manipud kadagiti namagaanen a bibigna, insawangna dagiti balikas, "Ama, kadagita imam ti pangitalkak itoy kararuak: ket idi a nasaonan, nauyosanen."11 Bayat ti panakawayawaya Kenkuana ti talna ken liwliwa ti nainkaasian nga ipapatay manipud kadagiti kinaladingit ti biag ti daga wenno mortalidad, nagsublin isuna iti sidong ti Amana. Iti maudi a kanito, mabalin koma ti Maestro ti agsubli. Ngem saanna nga inaramid. Impasangona ti bagi- na a sibababa iti amin a banag tap- no maisalakanna ti amin a banag. Sidadaras ngem siaannad a naipan ti awan biag a bagina iti nabulod a tanem. Awan dagiti balikas iti nasantuan a kasuratan ti Kristiano nga ad-adda ti kaipapananna kaniak ngem kada- giti imbaga ti anghel iti agsangsangit a Maria Magdalena ken ti sabali pay a Maria idi, iti umuna nga aldaw ti lawas, inasitganda ti tanem tapno asikasuenda ti bangkay ti Apoda. Kinuna ti anghel: "Apayapay sapulenyo kadagiti natay ti sibibiag? "Awan ditoy, no di ket nagungaren."12 3 Nagbiag manen ti Mangisalakantayo. Napasamaken ti kangrunaan a nagloriaan, ma- kalinglingay, ken manamnama iti amin a pagteng iti pakasaritaan ti tao - ti panagballigi ken ni patay. Nagawanen ti saem ken panagsa- gaba iti Getsemani ken Kalbario. Natalgeden ti pannakaisalakan ti sangkataw-an. Naako manen ti Pannakatnag ni Adan. Ti awan nagyanna a tanem iti dayta nga umuna nga agsapa ti Paskua ti Panagungar ket sungbat iti saludsod ni Job, "No matay ti tao, agbiagto aya manen?" Iti amin a makangngeg iti timekko, kunak, No matay ti tao, agbiagto manen. Ammotayo, gapu ta addaantayo iti silaw ti naipalgak a kinapudno. "Ta yantangay gapu iti tao immay ni patay, gapu iti tao, umay met ti panagungar dagiti natay. "Ta kas matayda amin ken Adan, kasta met mabiagdanto amin ken Cristo."13 Nabasakon - ket patiek - dagiti pammaneknek dagitay nakapada- sen iti kinaladingit ti Pannakailansa ni Cristo iti krus ken ti rag-o ti Panagungarna. Nabasakon - ket patiek - dagiti pammaneknek dagi- tay adda iti Baro a Lubong a sina- rungkaran ti isu met la a nagungar nga Apo. Patiek ti pammaneknek ti maysa nga, iti daytoy a dispensasion, naki- sarita iti Ama ken iti Anak iti kakay- wan a maawagan itan iti sagrado ken isu a nangipaay iti biagna, a nangise- lio iti pammaneknekna iti darana. Insawangna: "Ket ita, kalpasan ti adu a pam- maneknek a naipaay kenkuana, daytoy ti pammaneknek, a maudi
ti amin, nga ipaaymi kenkuana: A sibibiag! "Ta nakitami, uray iti makana- wan ti Dios; ket nangngegmi ti timek a mangpaneknek nga Isu ti Bugbugtong ti Ama."14 Ti kinalidem ni patay ket mabalin a kanayon nga iwaksi ti silaw ti nai- palgak a kinapudno. "siak ti panagu- ngar, ken ti biag," kinuna ti Maestro.15 "Ti talna ibatik kadakayo, ti talna it- dek kadakayo."16 Iti adu a tawen nangngegak ken nabasakon dagiti di mabilang a pammaneknek, nga imburay ka- niak dagiti tao a nagipaneknek mai- papan iti kinapudno ti Panagungar ken immawatdan, kadagiti pana- wen ti nakaro a panagkasapulanda, iti talna ken liwliwa nga inkari ti Mangisalakan. Dakamatek ti sangapaset laeng ti maysa a kasta a pakaammuan. Dua a lawas ti napalabas immawatak iti makatignay rikna a surat a naggapu iti maysa nga ama ti pito a nagsurat maipanggep iti pamiliana ken, kang- runaanna, ti anakna a ni Jason, a nagbalin a masaksakit idi agtawen iti 11. Kadagiti sumaruno a sumag- mamano a tawen, namin-adu a nag- sublisubli ti sakit ni Jason. Insarita daytoy nga ama ti nasayaat a kaba- balin ken naragsak nga ugali ni Jason, iti baet dagiti pannubokna iti salun-at. Inawat ni Jason ti Aaronic Priesthood idi agtawen iti 12 ken "kanayon a siaayat a nangaramid a naimbag kadagiti pagrebbenganna nga addaan iti kinalaing, masakit man wenno saan." Inawatna ti Eagle Scout Awardna idi 14 ti tawenna. Itay kallabes a kalgaw, saan unay a nabayag kalpasan ti maika-15 a kasangay ni Jason, naiserrek manen isuna iti ospital. Iti maysa kadagiti isasarungkar ti amana tapno mang- kita ken ni Jason, natakuatanna a nakakidem dagiti matana. Iti saanna a pannakaammo no matmaturog wenno siririing ni Jason, rinugianna ti nagsarita a silalanay kenkuana. "Jason," kinunana, Ammok adun ti nagpasaram a rigat iti ababa a biagmo ken narigat ti agdama a kasasaadmo. Nupay adda dakkel a ranget nga agur-uray kenka, diak kayat iti kaano man a mapukawmo ti pammatim ken ni Jesucristo" Kinunana a nasdaaw idi dagus a nagmulagat ni Jason ket kinunana, "Diak kaano man!" iti nalawag ken natibker a timek. Kalpasanna nagki- demen ni Jason ket saanen a nag- sao pay. Insurat ti amana: "Iti daytoy simple a palawag, inyebkas ni Jason ti maysa kadagiti kabilgan, katarnawan a pammaneknek ni Jesucristo a nangngegak.... Bayat ti pannakaimaldit iti kararuak ti panangisawangna iti 'Diak kaano man!' iti dayta nga aldaw, napnuan ti pusok iti rag-o ta pinaraburannak ti Nailangitan nga Amak tapno agbali- nak nga ama ti kasta a nakaskasda- aw ken natakneng nga ubing a lalaki.... [Daytoy] ti maudi a gunda- way a nangngegak isuna a nangisa- wang iti pammaneknekna maipapan ken ni Cristo." Nupay ninamnama ti pamiliana daytoy a gagangay laeng a pannaka- ospital, pimmusay ni Jason iti ku- rang a dua a lawas kalpasanna. Agserserbi iti mision ti manongna ken manangna iti dayta a panawen. Sabali pay a manongna, ni Kyle, ket kaaw-awatna laeng ti awagna nga 4 agmision. Kinapudnona, dimteng ti awag a nasapsapa ngem iti ninam- nama, ket idi maika-5 ti Agosto, ma- kalawas laeng sakbay ti ipupusay ni Jason, naguummong ti pamilia iti si- led ti ospital tapno madakamat idiay ti awag iti mision ni Kyle ket maibu- ray iti sangapamiliaan. Iti suratna kaniak, inraman a nakaidda iti katrena iti ospital, a kaduana ni manongna a Kyle a nakatakder iti abay ti katrena, a ma- ngig-iggem iti awagna nga agmision. Naisurat daytoy iti baba ti retrato: "Naawaganda nga agpada nga agser- bi kadagiti misionda - iti agsumba- ngir a biag." Ti manong ken manang ni Jason nga agserserbin iti mision ket nangipatulodda iti napintas, makalinglingay a surat iti pagtae- ngan a naibasa idi maipumpon ni Jason. Ni manangna, nga agser- serbi iti Argentina Buenos Aires West Mission, kas paset ti suratna, kinunana: "Ammok a sibibiag ni Jesucristo, ket gapu ta sibibiag, agbiagtayonto met amin, agraman ti patpatgenmi a ni Jason.... Maliwliwakami iti awan duadua a pannakaammo nga adda kada- kami a nailantipkamin a sangka- maysa a kas agnanayon a pamilia.... No aramidenmi ti amin a kabaelan- mi nga agtungpal ken agaramid iti nasaysayaat iti daytoy a biag, maki- taminto [isuna manen]." Intuloyna: "[Maysa] a nasantuan a kasuratan a nabayagen a paggugustok ket mangted iti baro a kaipapanan ken pateg iti daytoy a gundaway.... [Manipud iti] Apocalipsis maika-21 a kapitulo, bersikulo 4: 'Ket puna- sento [ti Dios] ti amin a lulua kada- giti matada; ket awanton ni patay,
ket awanto metten ti sasaibbek, wenno sangsangit, wenno rigrigat: ta dagidi immuna a bambanag napalabasdan.'" Rimmuar iti tanem tallo nga aldaw. Agrag-o koma ti sapasap a lubong Naparmeken ti patay; nawayan DAGITI NAGADAWAN 1. Robert Louis Stevenson, "Requiem," iti An Anthology of Modern Verse, ed. A. Methuen (1921), 208. 2. James E. Talmage, Jesus the Christ, 3rd ed. (1916), 20. Patpatgek a kakabsatko, iti oras ti napalaus a panagladingittayo, mabalintayo ti umawat iti narimbaw a talna manipud kadagiti balikas ti anghel iti dayta nga umuna nga ag- sapa ti Paskua ti Panagungar: "Awan ditoy: ta nagungaren."17 Nagungaren! Nagungaren! Ipakaammotay a sirarag-o. ti tao. Nagballigin ni Jesus!18 Kas maysa kadagiti naisangsa- ngayan a saksi iti daga ita, daytoy nagloriaan a Domingo ti Paskua ti Panagungar, ipakdaarko a pudno daytoy, iti sagrado a nagan- na - kas iti nagan ni Jesucristo, ti Mangisalakantayo - amen. 3. Job 14:14. 4. Kitaen iti Genesis 1:1-27. 5. Kitaen iti Job 38:7. 6. Lucas 2:52. 7. Dagiti Aramid 10:38. 8. Doktrina ken Katulagan 19:18. 9. Lucas 23:21. 10. Lucas 23:34. 11. Lucas 23:46. 12. Lucas 24:5-6. 13. 1 Taga-Corinto 15:21-22. 14. Doktrina ken Katulagan 76:22-23. 15. Juan 11:25. 16. Juan 14:27. 17. Mateo 28:6. 18. "He Is Risen!" Hymns, no. 199. © 2010 ti Intellectual Reserve, Inc. Nailatang amin a karbengan. Naimaldit iti EUA. Pannakaanamongna iti Ingles: 6/09. Pannakaanamongna a maipatarus: 6/09. Pannakaipatarus ti First Presidency Message, May 2010. Ilokano. 09365 864 5
Dagiti Pannursuro para iti Panawentayo Dagiti adalen iti Melchizedek Priesthood ken Relief Society kadagiti maikapat a Domingo ket maipaayto iti "Dagiti Pannursuro para iti Panawentayo." Mabalin a maisagana ti tunggal adalen manipud iti maysa wenno add-adu pay a bitla a naited iti kallabes unay a sapasap a komperensia. Mabalin a pil- ien dagiti stake ken district president no ania dagiti bitla ti masapul a maaramat, wenno mabalinda nga idutok daytoy a pagrebbengan kadagiti bishop ken branch pre- sident. Masapul a yunay-unay dagiti dadaulo ti pateg dagiti kakabsat iti Melchizedek Preisthood ken Relief Society nga agad-adal kadagiti agpada a bitla kadagiti isu met la a Domingo. Maallukoy dagiti dumardar-ay kadagiti adalen iti mai- kapat a Domingo tapno agadal ken itugotda iti klase ti kaudian nga isyu ti magasin iti sapasap a komperensia. iti adalen nga usarem dagiti sabali a material, ngem da- giti bitla ti komperensia ti naanamongan a kurikulum. Ti naituding nga aramidem ket tulongam dagiti dadduma nga agsursuro ken agtungpal iti ebanghelio kas naisuro iti kaudian a sapasap a komperensia ti Simbaan. Sublien nga adalen (dagiti) bitla, a sapulen dagiti pagbatayan ken doktrina a mangted kadagiiti kasapulan dagiti miembro ti klase. Kasta met a sapulen dagiti esto- ria, reperensia ti nasantuan a kasuratan, ken palawag manipud (kadagiti) bitla a mangtulongto kenka a ma- ngisuro kadagitoy a kinapudno. Agaramid iti maysa a balabala [outline] ti no kasano ti panangisuro kadagiti pagbatayan ken doktrina. Masapul a mairaman iti balabalam dagiti saludsod a mangtulong kadagiti miembro ti klase: Sapulen dagiti pagbatayan ken doktrina (kadagiti) Dagiti Singasing para iti Panangisagana iti maysa bitla. nga Adalen manipud kadagiti Bitla Agkararag tapno agnaed kenka ti Nasantuan nga Espiritu bayat ti panagadalmo ken panangisurom (kadagiti) bitla. Mabalin a masulisogka a mangisagana Panunoten maipapan iti kaipapananda. • Iburay ti pannakaawat, dagiti kapanunotan, padpadas, ken pammaneknek. Yaplikar dagitoy a pagbatayan ken doktrina iti biagda. DAGITI BULAN DAGITI MATERIAL NGA ADALEN ITI MAIKAPAT A DOMINGO Mayo 2010- Oktubre 2010 Dagiti bitla a naipablaak iti Mayo 2010 Liahona* Nobiembre 2010- Abril 2011 Dagiti bitla a naipablaak iti Nobiembre 2010 Liahona* Sidadaan a magun-od dagitoy a bitla iti (adu a lengguahe) iti conference.lds.org.
MENSAHE ITI VISITING TEACHING, MAYO 2010 Ni Presidente Henry B. Eyring Umuna a Mammagbaga iti Umuna a Panguluen Tulongan Ida iti Dalanda nga Agawid iti Nailangitan a Pagtaengan Kasayaatan a matulongantayo dagiti annak ti Dios babaen ti panangipaay kadagiti wagas a mangbuangay iti pammati ken ni Jesucristo ken iti naisubli nga ebangheliona no ubbingda pay laeng. K akabsatko, kayat ken kasapu- lan ti Nailangitan nga Amatayo ti tulongtayo a mangyawid ka- dagiti espiritu nga annakna manen Kenkuana. Agsaritaak ita maipapan kadagiti agtutubo nga addan iti uneg ti pudno a Simbaan ken mag- rugidan a magna iti nailet ken akikid a dalan tapno agsublida iti nailangi- tan a pagtaenganda. Kayatna ida a makagun-od a nasapa iti naespiri- tuan a pigsa tapno agtalinaedda iti dana. Ket kasapulanna ti tulongtayo a mangisubli a madagdagus kada- kuada iti dana no mangrugidan a mayaw-awan. Maysaak a kabarbaro a bishop idi narugiak a makita a silalawag no apay a kayat ti Apo a papigsaentayo dagiti annak no ubbingda pay ket ispalenta- yo ida a madagdagus. Isaritak kada- kayo ti maysa nga estoria maipapan iti maysa nga agtutubo a mangibagi iti kaaduan a napadaskon a tulongan iti adun a tawen. Nagtugaw isuna a kasangok iti la- misaanko iti opisinak a kas bishop. Insaritana kaniak maipapan iti biag- na. Isu ket nabuniagan ken nakom- pirmaan a kas miembro ti Simbaan idi agtawen ti walo. Awan ti lua dagi- ti matana bayat ti panangisalaysayna 1 iti sumaruno a nasurok a 20 a ta- wen, ngem adda liday iti timekna. Kinunana a nangrugi ti dalanna iti ba- sol kadagiti pili a makipulapol kadagi- ti tao nga impagarupna a makaay-ayo a tattao. Nangrugi a linabsingna da- giti, idi damona ket kasla saanda a napateg a bilin. Nariknana idi damo ti bassit a li- day ken sangkabassit a basol. Ngem dagiti pannakipulapolna kadagiti ga- gayyemna ti nangipaay kenkuana iti baro a rikna ti pannakagusto, ket iti kasta kasla saanen a napateg dagiti masansan a planona a mangbalbaliw iti ugalina tapno makapagbabawi. Bayat ti dumakdakkel a pateg dagiti bilin a lablabsingenna, kasla naawa- nen ti arapaap iti maysa a naragsak nga agnanayon a pagtaengan. Nagtugaw iti sangok a nagisarita iti inawaganna a kinarigat. Kayatna nga ispalek isuna manipud iti palab- og ti basol a nakatakuatanna iti bagi- na a nakapungo. Ngem ti laeng dalan a makaruar ket ti panangusar- na iti pammatina ken ni Jesucristo, maaddaan iti agbabbabawi a puso, agbabawi, ket iti kasta madalusan, nagbalbaliw, ken napapigsa babaen ti Pannubbot ti Apo. Imburayko ti pammaneknekko kenkuana a posib- le pay laeng daytoy. Ket kasta nga- rud, ngem narigrigat nga amang ngem idi inusarna koma ti pammati- na idi ubing pay iti panagdaliasatna nga agawid iti Dios ken idi damona a mangrugi a mayaw-awan. Iti kasta kasayaatan a matulongan- tayo dagiti annak ti Dios babaen ti panangipaay kadakuada kadagiti wagas a mangbuangay iti pammati ken ni Jesucristo ken ti naisubli nga
ebangheliona no ubbingda pay. Ket kalpasanna nasken a tumulongtayo a mangsindi manen a madagdagus iti dayta a pammati sakbay nga aglidem daytoy bayat ti pannakayaw-awanda nga umadayo iti dana. Iti kasta makanamnamakayo ken makanamnamaak iti dumani ag- tultuloy a gundaway a mangtulong kadagiti agbambaniaga a kabilang da- giti annak ti Dios. Imbaga kadatayo ti Mangisalakan no apay a posible dayta idi inladawanna ti napeggad a panag- daliasat nga agawid ti amin nga espi- ritu nga annak ti Dios iti baet dagiti angep a parnuayen ti basol ken ni Satanas: "Sumrekkayo iti ruangan a nailet ta akaba ti ruangan ken nalawa a dalan ti mangiturong iti pakadadaelan, ket adu dagiti simrek idiay; "Ta nailet ti ruangan ket akikid ti dalan nga agturong iti biag ket bassit dagiti makasarak itoy."1 Iti nasaksakbay a pannakakitana kadagiti kasapulan dagiti annakna, nangikabil ti managayat a nailangitan nga ama kadagiti pangiturong ken mangispal iti dalanda. Imbaonna ti Anakna, ni Jesucristo, tapno manga- ramid iti natalged a pagnaan a po- sible ken makita. Inawaganna a kas propetana kadagitoy a panawen ni Presidente Thomas S. Monson. Manipud pay iti kinaagtutubona insu- ron ni Presidente Monson saan laeng ti no kasano ti agtalinaed iti dana ngem ketdi insurona pay ti no kasa- no ti mangispal kadagitay nayaw-awa- nen nga agturong iti panagleddaang. Impannatayo ti Nailangitan nga Ama iti nadumaduma a kasasaad tapno mangpapigsa ken, no kasapu- lan, tapno mangiturongtayo kadagi- ti agdaldaliasat iti kinatalged.Dagiti kapatgan ken kabilgan a naituding nga aramidentayo ket iti pamilia. Napategda gapu ta adda gundaway ti pamilia iti rugi ti panagbiag ti maysa nga ubing tapno sititibker nga ikabilna dagiti sakana iti dalan- na nga agawid. Dagiti nagannak, ka- kabsat a lallaki ken babbai, lelang ken lelong, iikit ken uuliteg ket naa- ramidda a nabilbileg a tarabay ken agis-ispal babaen dagiti begkes ti ayat a mangted kaipapanan iti pud- no a kinatao ti pamilia. Adda gundaway ti pamilia iti umuna a walo a tawen iti biag ti ubing. Kadagita a natatalged a tawen, gapu iti Pannubbot ni Jesucristo, saan a kabaelan nga usa- ren ni Satanas ti nangisit nga angep tapno ilemmengna ti dana nga ag- subli iti nailangitan a pagtaengan. Kadagita a napapateg a tawen tulo- ngan ti Apo dagiti pamilia babaen ti panangawagna kadagiti Primary worker tapno tumulongda a mang- papigsa iti kinaespirituan dagiti ub- bing. Impaayna pay dagiti agik-ikut iti Aaronic Priesthood tapno mangi- diaya iti sakramento. Kadagita a ka- rarag iti sakramento, mangngegan dagiti ubbing ti kari a mabalindanto nga awaten iti maysa nga aldaw ti Espiritu Santo a kas pannarabay no natulnogda kadagiti bilin ti Dios. Kas bungana, mapatibkerdanto a mangliklik iti sulisog no sumangbay daytoy ket kalpasanna, iti maysa nga aldaw iti masakbayan, mapanda ma- ngispal kadagiti dadduma pay. 2 Adu a bishop iti Simbaan ti napa- regta a mangawag kadagiti kapigsaan a tattao iti ward tapno agserbida ka- dagiti ubbing iti Primary. Maamirisda a no mapapigsa dagiti ubbing iti pammati ken pammaneknekda, sa- anda unay a kasapulanto ti pannaka- ispal inton agtutuboda. Maamirisda a ti napigsa a naespirituan a pundasion ket makaaramid iti pagdumaan iti unos ti panagbiag. Makatulongtayo amin. Makatulong dagiti lelang, lelong, ken tunggal miembro a makaam- ammo iti maysa nga ubing. Saan a nasken a maaddaanka iti pormal a takem iti Primary. Wenno limitado daytoy iti edad. Maysa a kasta a ba- bai, agtutubo, ket adda iti Primary general board a timmulong a nang- partuat iti pagsasao ti CTR. Saan a pulos nabannog iti panag- serbina kadagiti ubbing. Nangisuro iti Primary iti wardna, iti kiddawna mismo, agingga idi dumani 90 ti ta- wenna. Narikna dagiti babassit nga ubbing ti ayatna para kadakuada. Nakitada ti pagwadanna. Nasursuroda kenkuana dagiti simple a pagbatayan ti ebanghelio ni Jesucristo. Ket kang- runaan ti amin, gapu iti pagwadanna a nasursuroda a nagrikna ken nang- bigbig iti impluensia ti Espiritu Santo. Ket idi inaramidda, nangru- gida a manggun-od iti pammati a kasapulanda a mangkedked iti suli- sog. Saandanto unayen a kasapulan a maispal ket makapagsaganada a mapan mangispal kadagiti daddu- ma pay. Nasursurok ti bileg ti simple a pammati iti kararag ken iti Espiritu
Santo idi babassit pay dagiti annak- mi. Saan pay idi a nabuniagan ti ina- una a baromi. Dagiti dadakkelna, mannursorona iti Primary, ken dagiti katulongan iti priesthood ket inkari- gatanda a tinulongan isuna a maka- rikna ken makabigbig iti Espiritu ken mangammo no kasano ti pana- ngawat iti tulongna. Maysa a malem intulod ti asawak isuna iti pagtaengan ti maysa a babai a mangisursuro kenkuana nga agba- sa. Planomi nga innakto alaen isuna iti dalanko nga agawid manipud iti pagtrabahuak. Nasapsapa a nalpas ti leksionna ngem iti ninamnamami. Nakarikna iti panagtakek nga ammona ti dalan- na nga agawid. Isu a nangrugi a nag- na. Kinunana kalpasanna nga adda naan-anay a panagtalekna ket kayat- na ti agmaymaysa iti biahe. Kalpasan a nakapanaw iti kagudua ti milia (0.8 a kilometro), nangrugi a sumipnge- ten. Nariknana nga adayo pay laeng isuna iti pagtaenganda. Malagipna pay laeng a pinakudrep dagiti luana dagiti silaw dagiti kotse bayat ti ilalabas dagitoy kenkuana. Nariknana a kasla bassit nga ubing, saanen nga isu ti managtalek nga ubing a lalaki a nangrugi a magna nga agmaymaysa nga agawid. Naamirisna a kasapulanna ti tulong. Kalpasanna adda maysa a banag a nalagipna. Ammona a nasken nga agkararag. Ket ngarud pinanawanna ti kalsada ket nagturong iti sumagmamano a kakaywan a dumani dina makitan iti kasipngetan. Nakasarak iti maysa a lugar a nagparintumenganna. Kadagiti kaykayo nakangngeg isuna kadagiti timek nga umas-asideg kenkuana. Dua nga agtutubo ti na- kangngeg iti panangsangsangitna. Bayat ti yaasidegda, kinunada, "Mabalindaka kad a tulongan?" Agsangsangit nga imbagana kadakua- da a nayaw-awan isuna ket kayatnan ti agawid. Dinamagda no ammona ti numero ti teleponona wenno adres. Saanna nga ammo. Dinamagda ti na- ganna, Ammona. Kinuyogda isuna iti lugar nga asideg iti pagnaedanda. Nasarakanda ti apeliedomi iti maysa a phonebook. Idi naawatko ti awag iti telepono, nagdardarasak a napan mangispal, agyamanak ta nangipan ti Dios kada- giti nasayaat a tattao a nangkuyog kenkuana iti dalanna nga agawid. Ket kanayon a pangyamyamanak ga- pu ta nasursuruan nga agkararag a sipapammati tapno umay koma ti tulong iti napukaw isuna. Dayta a pammati ti nangiturong kenkuana iti talged ken nangyeg kenkuana iti ad- adu pay nga agis-ispal ken ad-adu pay a panawen ngem iti mabilangna. Nagikabil ti Dios iti pasgtuladan ti panagispal ken dagiti agis-ispal iti pagarianna. Iti siribna pinaregta ti Apo dagiti katulonganna a mangikabil iti sumagmamano kadagiti kabilgan a wagas a mangpapigsa kadatayo ken mangilugar kadagiti kasayaatan nga agis-ispal bayat ti pananglabastayo kadagiti tawen ti kinaagtutubo. Ammoyo ti maipapan iti dua a programa nga impaay ti Apo. Maysa, para kadagiti agtutubo a babbai, ket maawagan iti Bukod a Panagdur-as. Ti sabali pay, para kadagiti Aaronic Priesthood holder, ket maawagan iti 3 Pagrebbengan iti Dios. Allukoyenmi dagiti agtutubo iti daytoy a tumanta- nor a kaputotan a kitaenda ti bu- kodda a potensial a mangbuangayda iti naespirituan a pigsa. Bayat ti pa- nagpakaasimi kadagiti maseknan maipapan kadagita nga agtutubo tapno aramidentayo dagiti banag a kiniddaw ti Apo kadatayo a mang- tulong kadakuada. Ket gapu ta ag- pannuray ti masakbayan ti Simbaan kadakuada, maseknantayo amin. Napapintasen ti dua a programa, ngem agtalinaed nga awan nagbalba- liwanna dagiti panggepda. Kastoy ti kinuna ni Presidente Monson: nas- ken a "masursurotayo ti masapul a sursuruentayo, maaramid ti masapul nga aramidentayo, ken agbalintayo iti masapul a pagbalinantayo."2 Ti buklet a Bukod a Panagdur- as para kadagiti agtutubo a babbai ket mangilawlawag iti panggep para kadakuada: "Ti programa ti Bukod a Panagdur-as ket usarenna ti walo nga ik-ikkan pateg ti Young Women a pangtulong kadakayo iti pannaka- awat a naan-anay no asinoka, no apay nga addaka iti daga, ken no ania ti nasken nga aramidem kas maysa nga anak a babai ti Dios tap- no agsagana para iti aldaw nga ipa- panmo iti templo tapno agaramid kadagiti sagrado a katulagan." Ituloyna a sawen a dagiti agtutu- bo a babbai ket "agaramid kadagiti panagkumit, ipatungpal dagitoy, ket ireport ti panagdur-asyo iti maysa a naganak wenno lider." Ikari pay daytoy a "dagiti pagtuladan nga ipasdekyo bayat ti panangitrabaho- yo iti Bukod a Panagdur-as - kas iti
kararag, panagadal iti nasantuan a kasuratan, panagserbi, ken pa- nangsurat iti diurnal - ket agbalin nga aginaldaw a bukod nga ugali. Dagitoy nga ugali ti mangpapigsan- to iti panmmaneknekmo ken tulo- ngandakayto nga agsursuro ken dumur-as iti unos ti biagyo."3 Ti programa a Pagrebbengan iti Dios para kadagiti agtutubo a lallaki iti Aaronic Priesthood ket napapigsan ken naaramid a simple. Mailaonto daytoy iti maysa a simple a libro para iti amin a tallo a takem ti Aaronic Priesthood. Umawatto dagiti agtutubo a lallaki ken dagiti liderda iti maysa a kopia daytoy ba- ro a libro. Nabileg daytoy a ramit. Papigsaenna dagiti pammaneknek dagiti agtutubo a lallaki ken ti rela- sionda iti Dios. Daytoyto ti mangtu- long kadakuada nga agsursuro ken agtarigagay a mangipatungpal kada- giti pagrebbenganda iti priesthood. Daytoyto ti mangpapigsa kadagiti relasionda iti nagannak kadakuada, kadagfiti miembro ti korum, ken ka- dagiti liderda. Agpada dagitoy a programa a mangted iti dakkel a pagrebbengan kadagiti aramid dagiti agtutubo mis- mo. Maawisda nga agsursuro ken agaramid kadagiti banag a makapaka- rit wenno mapannubok para iti asino man. Bayat ti panangutobko iti kina- agtutubok, diak malagip a naaddaa- nak kadagiti kasta a narigat a karit. O, iti sumagmamano a gundaway naawisak a manggun-od kadagita kasta a narigat a karit, ngem sagpa- minsan. Mangnamnama dagitoy a programa iti panagtutunos, dakkel a panagkagumaan, ken ti pannaka- gun-od kadagiti padas iti panagsursu- ro ken naespirituan a padas iti adu a tawen. Idi pinanunotko maipapan iti day- toy, naamirisko a dagiti linaon dagi- toy a buklet ket pisikal a panangibagi ti panagtalek ti Apo iti tumantanor a kaputotan ken iti amin kadatayo a mangipatpateg kadakuada. Ken naki- takon ti pakakitaan a naikabil a nasa- yaat ti panagtalek. Kadagiti isasarungkarko, nakitak ti panagtignay dagiti korum ti Aaronic Priesthood. Nakitak dagiti agtutubo a lallaki a mangsursurot kadagiti pagtuladan ti panagsursuro, agar-aramid kadagiti plano nga ara- miden no ania ti kayat ti Dios nga aramidenda, kalpasanna napanda nga agaramid iti inkumitda nga ara- miden ken nagisalaysayda kadagiti dadduma maipapan no kasano a na- kapagbalbaliwda a naespirituan. Ken bayat ti panagbuyak ken panagdeng- ngegko, nagbalin a nalawag a dagiti amma, inna, dadaulo, gagayyem, ken uray pay dagiti kaarruba iti may- sa a taripnong ket sagiden ti Espiritu bayat ti idedengngegda iti panagpa- neknek dagiti agtutubo maipapan iti no kasano a napapigsada. Naparegta dagiti agtutubo bayat ti panangibu- rayda iti pammaneknek, kasta met kadagiti mangpadpadas a mangtu- long kadakuada a dumur-as. Ti programa ti Young Women ket addaan met ditoy iti isu met la a nabileg a pagtuladan a mangpadur-as iti naespirituan a pigsa kadagiti agtu- tubo a babbai ken mangted iti gun- daway kadatayo tapno makatulong. 4 Tumulong ti Bukod a Panagdur-as kadagiti agtutubo a babbai a maka- pagsaganada nga umawat kadagiti ordinansa ti templo. Matulonganda babaen kadagiti pagwadan dagiti inna, lelang, ken ti tunggal nalinteg a babai iti aglawlawda iti Simbaan. Nakitakon no kasano a tinulongan dagiti inna ti anakda a babai a ma- kagun-od kadagiti panggepna a tun-oyen ken arapaap babaen ti panangkita ken panangbigbigna iti pateg ti amin a nasayaat nga ar-aramidenna. Sumagmamano nga aldaw laeng ti napalabas binuyak ti maysa nga ina a nagtakder a kaabay ti balasitang nga anakna bayat ti yaawatda iti pammig- big gapu iti panagkaduada a nagbalin a pagwadan ti nalaing a kinababai. Ket kalpasan ti panagibagada kaniak no ania ti kaipapanan daytoy kada- kuada, nariknak ti yaanamong ken panangallukoy ti Mangisalakan para kadatayo amin. Ti amin a tulong a mabalintayo nga ited kadagitoy nga agtutubo, ti kadaklanto ket ti mangiparikna kada- kuada ti panagtalek nga addada iti dalan nga agawid iti nailangitan a pagtaenganda iti Dios ken kabaelan- da nga aramiden daytoy. Ket arami- dentayo ti amin a kabaelantayo babaen ti panangkaduatayo kadakua- da iti ipapanda. Gapu ta narangkis ti dana ken nabato pay no dadduma, mariknada sagpaminsan ti pannaka- upay ken uray pay maidalebda. No dadduma mabalin a matikawda mai- papan kadagiti pagturonganda ket mayaw-awanda iti panagsapsapulda kadagiti panggep a tun-oyen nga
awan agnanayon a kinapategna. Dagitoy a naparegta a programa ti mangipanamnama gapu ta iturong- danto dagiti agtutubo tapno manga- wis ken magawat iti panangkadkadua ti Espiritu Santo. Ti kasayaatan a pammagbaga pa- ra kadatayo a maited para kadagiti agtutubo ket ti makasublida manen iti Nailangitan nga Ama laeng no matarabay ken maaturda babaen ti Espiritu ti Dios. Isu a no masiribta- yo, paregtaentayo, dayawentayo ken ipagwadantayo ti amin a makaawis iti pannarabay ti Espiritu Santo. No ibu- rayda kadatayo no ania ti ar-aramiden ken marikriknada, datayo met ket nasken a maikari para iti pannarabay ti Espiritu. Ngarud mariknada baba- en ti pammadayaw ken isemtayo ti pananganamong ti Dios. Ket nasken a mariknatayo ti panagkasapulan a mangted iti pangatur a pammagba- ga, mariknada ti ayattayo ken ti ayat ti Dios iti daytoy, saan a panangu- nget wenno panangumsi, a mangpa- lubos ken ni Satanas a mangyadayo kadakuada. Ti pagwadan a kangrunaan a ka- sapulanda manipud kadatayo ket ti panangaramid iti no ania ti nasken nga aramidenda. Nasken nga ikara- ragantayo dagiti sagsagut ti Espiritu. Nasken nga agutobtayo kadagiti na- santuan a kasuratan ken kadagiti bali- kas dagiti sibibiag a propeta. Nasken nga agaramidtayo kadagiti plano a sa- an laeng a tarigagay no di katulagan. Ket kalpasanna nasken a tungpalen- tayo dagiti karitayo iti Apo. Ken nas- ken a paregtaentayo dagiti dadduma babaen ti panangibinglaytayo kada- kuada dagiti bendision ti Pannubbot a dimtengen iti biagtayo. Ken nasken nga ipagwadantayo iti bukodtayo a biag ti natibker ken agtultuloy a kinapudno a namnama- en ti Apo kadakuada. Bayat ti pana- ngaramidtayo, matulongantayto ida a makarikna manipud iti Espiritu iti pammatalged a no mangipetteng- danto, mangngegandanto dagiti balikas ti maysa a managayat a Mangisalakan ken Nailangitan nga Ama: "Naimbag, adipen a nalaing ken mapagtalkan: mapagtalkanka iti bassit, isaadkanto nga agaywan iti adu: makipagragsakka iti Apom."4 Ket datayo a mangtulong kadakua- da iti dalanda ket mangngegantayo dagita a balikas a sirarag-o. Paneknekak nga ay-ayatennakayo ti Apo ken ti tunggal anak ti Dios. Daytoy ti pagarianna, a naisubli nga addaan kadagiti tulbek ti priesthood babaen ken ni Propeta Joseph Smith. Ni Thomas S. Monson ti propeta ti Apo ita. Ikarik iti tunggal maysa ka- dakayo, bayat ti panangsurotyo iti na- paregta a pangiturong iti daytoy, ti pudno a Simbaan ni Jesucristo, a da- giti agtutubotayo ken datayo a mang- tulong ken mangipateg kadakuada ket maiyeg a sitatalged iti pagtae- ngantayo nga adda ti Nailangitan nga Ama ken ti Mangisalakan a makipag- naed kadagiti pamilia ken iti rag-o iti agnanayon. Iti nagan ni Jesucristo, amen. DAGITI NAGADAWAN 1. 3 Nephi 14:13-14. 2. Thomas S. Monson, "To Learn, to Do, to Be," Liahona, Nob. 2008, 67. 3. Young Women Personal Progress (booklet, 2009), 6. 4. Mateo 25:21. © 2010 ti Intellectual Reserve, Inc. Nailatang amin a karbengan. Naimaldit iti EUA. Pannakaanamongna iti Ingles: 6/09. Pannakaanamongna a maipatarus: 6/09. Pannakaipatarus ti Visiting Teaching Message, May 2010. Ilokano. 09365 864 5